Da-a moggê Claodia (1499-1525) o Françesco I o l'ebbe trei figgi: Françesco (1517-1536); Enrico II, nasciúo into 1520; Carlo, ducca d'Orléans, o so prediletto (1522-1545); e quattro figge: Luiza (1515-1517), Carlotta (1516-1524), Madæña (1520-1537), maiâ a Giacomo V de Scoççia; Margaita, nasciua into 1523, maiâ a Manoælo Filiberto ducca de Savoia. Da Lenoa d'Aostria, sœu do Carlo V, spozâ into 1530 pe sciugellâ a paxe co-a Spagna, o no l'ebbe figgi.

Lengue locali de tipo ligûre - ò mesciæ a tipi ligûri ma a base occitanica - se parlan inti çerti çentri da Val Roja, da Val Bevera e de Alpi Marittime; e antigamente in doì paisi da Provensa.

Verso a meitæ do sec. XIII l'Orde o l'aiva di possedimenti in Palestiña, Puggia, Seçillia, Spagna, inte l'Impeo grego, in Ærminnia, in Aostria, Germannia, Pruscia e Livonnia, ognun di quæ o l'ea affidao a un Komtur (Commendator), mentre a Palestiña a l'ea amministrâ da-o Gran meistro mæximo. O primmo di possedimenti no tedeschi ch'o l'andò perdúo fu quello de Acri (1291): e coscì pe un çerto periodo de tempo a casa moæ de l'Orde a fu transfeia a Veneççia. O gran meistro Siegfried von Feuchtwangen o trasferì da pœu a casa moæ de l'Orde a Marienburg, consacrando coscì (1309) l'abbandon da primitiva miscion pe a nœuva, ciu streitamente ligâ a-o carattere naçionâ tedesco de l'Orde, che into 1308 o l'aveiva aquistao o ducato de Pomerannia da-i margravi do Brandeburgo, diventando coscì segnô ascì de Dançiga, e asseguando a continuitæ territoriâ di propri possedimenti.

Eros (formalmente 433 Eros, da-o grego Ἔρως) o l'é un asteroide do scistema solâ. O l'é stæto scoverto o 13 agosto do 1898 da Auguste Charlois e Carl Gustav Witt, in moddo indipendente, e coscì denominao da-a divinitæ de l'amô da mitologia grega.

Dugubàn: Homarus gammarus Aragusta: Palinurus elephas Scàmpu: Nephrops norvegicus Çigàřa: Scyllarus arctus Prüxa de Ma': Talitrus saltator Grita de scögliu: Pachygrapsus marmoratus Grita peřusa: Pilumnus hirtellus Grita d'Arenìn: Herbstia condyliata Lümàssa cu’a Grita: Pagurus Ghìnbařu giancu da fundu: Parapenaeus longirostris Ghìnbařu russu da fundu/Ghìnbařu De Sanremu (Masce ciü grande): Aristaeomorpha foliacea Ghìnbařu da scögliu: Periclimenes sagittifer

Mentre ch'ean a prœuvo a parlâ, sciortì fœua o dragon e o se misse a corî verso de lô. San Zorzo o montò a cavallo, o se feççe o segno da croxe e o s'asbriò contra o dragon ch'o ghe vegniva incontro, o-o corpì co-a so lança, o l'inciagò de brutto e o l'atterrò. Pœuscia o disse a-a foenta: ""Passa a to çenta in gio a-o collo do serpente, e n'aggi poiia"".

O pensceo psicologico e filosofico de William James o se destacca da l'empirismo tradizionâ proppio into moddo de intende l'esperienza. L'esperienza per James a se ""autoconten e a no poeuzza insce ninte"".

I romani son un'antiga popolaçion de l'Italia centrä, originäi do Lassio, fondatoi da çitæ de Romma. Ancon ancheu i abitanti de Romma son dïti romani.